pythainlp/thai-wiki-dataset-v3 huggingface dataset:
เจรียง

เจรียง หรือ จำเรียง  ภาษาเขมรในสุรินทร์เรียกว่า จรีง หรือ จำรึ่ง เป็นการละเล่นพื้นเมืองที่เน้นการขับร้องมากกว่าการร่ายรำ มักจะใช้กลอนสดเป็นส่วนใหญ่ เนื้อร้องเป็นภาษาเขมร บรรยายถึงสภาพทางภูมิศาสตร์ ประวัติศาสตร์ เหตุการณ์ในอดีตและปัจจุบัน การเรียกเจรียง จะเรียกตามชนิดของเครื่องดนตรีที่เล่นประกอบการเจรียง เช่น ถ้าใช้ปี่ที่มีชื่อว่า เป์ยจรวง เป่าประกอบเรียกว่า เจรียงจรวง ถ้าใช้ซอบรรเลงประกอบเรียก เจรียงตรัว และหากนำเจรียงไปขับขานกับการละเล่นพื้นบ้านอะไรก็จะใช้คำว่า เจรียงนำการละเล่นนั้น ๆ ซึ่งการละเล่นของชาวไทยเชื้อสายเขมรในอีสานใต้และตามแนวชายแดนติดกับประเทศกัมพูชาจะเน้นในการขับร้อง (เจรียง) มากกว่าการร่ายรำ มีทั้งเจรียงที่ร้องโต้ตอบเป็นคู่ ๆ ระหว่างชายหญิง และมีการร้องกันเป็นกลุ่ม ซึ่งมีผู้นำขับร้อง เรียกว่า หัวหน้า หรือ พ่อเพลง และแม่เพลง อาจจะมีลูกคู่คอยร้องรับในจังหวะ เช่น เจรียงซันตูจ เจรียงตรด เจรียงเบริน เป็นต้น ปัจจุบัน การละเล่นเจรียงเกือบทุกประเภทที่เคยได้รับความนิยมในอดีตได้ถูกหลงลืม และลดความสำคัญไปจากสังคมชาวไทยเขมร จนแทบจะไม่มีให้ชมให้ฟังอีกเลย
== ประเภท ==
การเจรียงแบ่งออกได้หลายแบบ เช่น 
เจรียงซันตรูจ เป็นการร้องเล่นในเทศกาลต่าง ๆ โดยชายหนุ่มจะหาคันเบ็ดมาหนึ่งคัน แล้วใช้ขนมต้มหรือผลไม้ผูกไว้ที่เชือกเบ็ด แล้วนำเบ็ดไปหย่อนล่อหญิงสาวถ้าหญิงสาวผู้ใดรับเหยื่อก้แสดงว่ารัก
เจรียงกันกรอบกัย (เพลงปรบไก) เป็นการเล่นเจรียงคนเดียว ไม่มีดนตรีเป็นแบบแผน ส่วนใหญ่ใช้วิธีตบมือหรือสีซอเป็นการเจรียงแบบตลก
เจรียงจาเป็ย เป็นการขับร้องเดียวเป็นนิทาน ประกอบพิณกระจับปี่ มีผู้เล่นคนเดียวเป็นผู้ขับร้องและดีดจาเป็ย
เจรียง-จรวง แปลว่าขับร้องโดยปี่จรวงเป่าประกอบ เป็นการขับร้องโต้ถามกันเป็นเรื่องตำนาน สุภาษิตต่าง ๆ เดิมใช้ปี่จรวงประกอบแต่ปัจจุบันใช้ซอแทน
เจรียงนอรแก้ว มีผู้แสดงประกอบด้วยชาย 2 คน หญิง 2 คน เป็นการเล่นโต้ตอบระหว่างชายหญิง โดยแต่ละฝ่ายจะมีพ่อเพลงและแม่เพลงร้องนำและมีลูกคู่ร้องตาม ต่อจากนั้นชาย-หญิงแต่ละฝ่ายจึงร้องโต้ตอบกันเป็นคู่ ๆ โดยไม่มีเครื่องดนตรีประกอบ
เจรียงปังนา เป็นการขับร้องคล้ายกับเจรียงนอรแก้ว แต่มีจังหวะเร็วกว่า มีผู้แสดงประกอบด้วยชาย 1 คน หยิง 1 คน กลองโทน 1 คน ขับร้องโดยบรรยายเรื่องราวตามต้องการ
เจรียงเบริน เป็นการร้องเพลงคลอกับซอแบบร้องคู่ชาย-หยิง คล้าย "หมอลำกลอน" ของชาวอีสานเป็นทำนองขับลำนำเรื่องราวหรือโต้ตอบซักถามนิทานชาดก
เจรียงตรุษ เป็นการร้องรำเป็นกลุ่มในวันขึ้นปีใหม่ (13 เมษายน) โดยมีพ่อเพลงร้องนำแล้วลูกคู่ก็ร้องตาม หรือร้องรับเดินทางเป็นคณะไปร้องอวยพรตามบ้านต่าง ๆ เมื่ออวยพรเสร็จก็จะขอบริจาคเงินเพื่อไปทำสาธารณะประโยชน์ต่าง ๆ ลักษณะการร้องรำอันนี้คล้ายกับการเซิ้งบั้งไฟของชาวอีสานเหนือ
เจรียงกันตรึม ใช้ในงานมงคลโดยเฉพาะ เช่น กล่อมหอ ในงานแต่งงานขึ้นบ้านใหม่ มีผู้เล่นประกอบ 4 คน เป็นชายทั้งหมด เครื่องดนตรีประกอบด้วย ปี่อ้อ 1 คน ซอด้วง 1 คน กลองโทน 2 คน คนตีกลองจะเป็นผู้ขับร้อง
== อ้างอิง ==
ดนตรีในประเทศไทย
ชุมแสงน้ำ

ชุมแสงน้ำ  เป็นพืชในวงศ์ต่างไก่ป่า (Polygalaceae) กระจายพันธุ์ในเอเชียตะวันออกเฉียงใต้ เป็นไม้ยืนต้น สูง 15-30 เมตร เรือนยอดเป็นพุ่มทรงสูง ลำต้นตรง เปลือกค่อนข้างบางเรียบ หรือมีริ้วตื้น ๆ ตามยาว สีเทาแกมน้ำตาลอ่อน เปลือกชั้นในสีเหลืองอ่อน ผิวเปลือกสีเขียว แผ่นใบรูปหอก รูปรีถึงรูปไข่ กว้าง 2-6 เซนติเมตร ยาว 5-12 เซนติเมตร ผิวใบเกลี้ยง ปลายใบเป็นติ่งเรียวแหลม โคนใบสอบแหลม เส้นแขนงใบ 4-8 คู่ เส้นย่อยเป็นรูปตาข่ายชัดเจนทั้งสองด้านของแผ่นใบ ก้านใบยาว 0.3-0.5 เซนติเมตร ดอกเล็กสีขาวนวลถึงเหลืองอ่อน ออกเป็นช่อตามง่ามใบและปลายกิ่ง ผลกลม เส้นผ่านศูนย์กลางประมาณ 2 เซนติเมตร สุกสีเหลืองส้ม มี 1 เมล็ด
== อ้างอิง ==
== แหล่งข้อมูลอื่น ==
Xanthophyllum ellipticum - Plants of Southeast Asia
วงศ์ต่างไก่ป่า
ไม้ยืนต้น
พืชที่ใช้ทำของใช้
พืชที่พบในทวีปเอเชีย
ฟุตบอลเอเชียเยาวชนอายุไม่เกิน 16 ปี 2016

การแข่งขัน ฟุตบอลเอเชียเยาวชนอายุไม่เกิน 16 ปี 2016 เป็นการแข่งขันครั้งที่ 17 ของ ฟุตบอลเอเชียเยาวชนอายุไม่เกิน 16 ปี, เป็นการแข่งขันทัวร์นาเมนต์ฟุตบอลยุวชนที่จัดขึ้นสองปีต่อครั้ง จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติประเภทชายรุ่นอายุไม่เกิน 16 ปี จากแต่ละชาติสมาชิกของพวกเขา. ทัวร์นาเมนต์จัดขึ้นที่ ประเทศอินเดีย, ตามประกาศของ เอเอฟซี ในวันที่ 3 มิถุนายน พ.ศ. 2558. การแข่งขันในปัจจุบันมีกำหนดที่จะลงเล่นระหว่างวันที่ 15 กันยายน พ.ศ. 2558 และ 2 ตุลาคม พ.ศ. 2559.
สี่ทีมที่เข้ารอบรองชนะเลิศของการแข่งขันจะได้สิทธิ์สำหรับ ฟุตบอลเยาวชนชิงแชมป์โลกอายุไม่เกิน 17 ปี 2017 ในอินเดีย. ขณะที่อินเดียจะได้คุณสมบัติอัตโนมัติสำหรับฟุตบอลเยาวชนชิงแชมป์โลกอายุไม่เกิน 17 ปี 2017 ในฐานะเจ้าภาพ, หากพวกเขาติดอันดับหนึ่งในสี่ของการแข่งขัน, ทีมอันดับที่ห้า (เช่น, การพ่ายแพ้ต่อทีมในรอบก่อนรองชนะเลิศที่มีสถิติดีที่สุดในการแข่งขัน) ก็จะได้สิทธิ์สำหรับ ฟุตบอลเยาวชนชิงแชมป์โลกอายุไม่เกิน 17 ปี 2017.
==รอบคัดเลือก==
ทั้งหมด 16 ทีมที่จะลงเล่นในทัวร์นาเมนต์. อินเดียได้สิทธิ์ในฐานะเป็นเจ้าภาพ, แต่ยังจะแข่งขันในรอบคัดเลือก, ที่จะลงเล่นระหว่างวันที่ 12–20 กันยายน พ.ศ. 2558, ซึ่งจะเป็นตัวกำหนด 15 ทีมที่เหลืออยู่.
===ทีมที่เข้ารอบ===
ด้านล่างนี้คือทีมที่ผ่านเข้ารอบสำหรับทัวร์นาเมนต์รอบสุดท้าย.
==รอบแบ่งกลุ่ม==
แชมป์กลุ่มและรองแชมป์กลุ่มจะได้ผ่านเข้าสู่ รอบก่อนรองชนะเลิศ.
เวลาทั้งหมดเป็นเวลาท้องถิ่น, IST (UTC+5:30).
===กลุ่ม เอ===
----
----
===กลุ่ม บี===
----
----
===กลุ่ม ซี===
----
----
===กลุ่ม ดี===
----
----
==รอบแพ้คัดออก==
ในรอบแพ้คัดออก, ดวลลูกโทษตัดสิน เป็นการใช้ตัดสินหาผู้ชนะในกรณีที่จำเป็น (การต่อเวลาพิเศษ ไม่ได้นำมาใช้) .
===สายการแข่งขัน===
===รอบก่อนรองชนะเลิศ (รอบ 8 ทีมสุดท้าย)===
ผู้ชนะจะได้สิทธิ์สำหรับ ฟุตบอลโลกเยาวชนอายุไม่เกิน 17 ปี 2017.
----
----
----
===รอบรองชนะเลิศ===
----
===รอบชิงชนะเลิศ===
==อันดับดาวซัลโว==
6 ประตู
Mohammed Dawood
4 ประตู
Takefusa Kubo
Akito Tanahashi
Kye Tam
3 ประตู
Alireza Asadabadi
Allahyar Sayyad
Mohamad Sharifi
Mohammad Ghaderi
Hiroto Yamada
Arshad Al-Alawi
Kim Pom-hyok
Rasul Yuldoshov
2 ประตู
John Roberts
Muntadher Mohammed
Shimpei Fukuoka
Soichiro Kozuki
Taisei Miyashiro
Keito Nakamura
Ri Kang-guk
Albrikan Feras Tariq
อานนท์ ประสงค์พร
Ahmad Fawzi
Nguyễn Hữu Thắng
1 ประตู
Aman Chetri
Aniket Anil Jadhav
Sanjeev Stalin
Boris Singh Thangjam
Suresh Singh Wangjam
Amir Khodamoradi
Mohammed Ridha Jalil
Muntadher Abdulsada
Takuma Kemmotsu
Nagi Matsumoto
Gijo Sehata
Ayumu Seko
Toichi Suzuki
Abdulaziz Sulaiman
Dhari Al Anazi
Mansor Al Beshe
Nawaf Al Duraywish
Kanybekov Adilet
Alykulov Gulzhigit
Cheon Seong-Hoon
Jeong Chan-young
Ko Jun-Hee
Park Jeong-In
Aliff Haiqal
Muadh Al Jahdhami
Yousuf Al Malki
จิณณวัตร รัศมี
ณัฐพร ศรีสวัสดิ์
หัสวรรษ นพเนตร
Abdullah Al Naqbi
Abed Alazez Dawod
Ali Khamis
Majid Rashid
Manea Aydh
Ibrokhim Ganikhonov
Abubakir Muydinov
Mardon Abdullaev
Asadbek Sobirjonov
Jasurbek Umrzakov
Nguyễn Duy Khiêm
Nguyễn Khắc Khiêm
Nguyễn Trần Việt Cường
1 การทำเข้าประตูตัวเอง
Dzhakybaliev Maksat (ในนัดที่พบกับ เวียดนาม)
วุฒิชัย คุ้มเคี่ยม (ในนัดที่พบกับ อุซเบกิสถาน)
หัสวรรษ นพเนตร (ในนัดที่พบกับ เยเมน)
==อันดับตาราง==
==อ้างอิง==
==แหล่งข้อมูลอื่น==
, the-AFC.com
ฟุตบอลเอเชียเยาวชนอายุไม่เกิน 16 ปี
นภาลัย ธารใส

นภาลัย ธารใส เกิดวันที่ 20 พฤษภาคม พ.ศ. 2525 ที่จังหวัดชลบุรี เป็นนักวินด์เซิร์ฟชาวไทย ติดทีมชาติไทยเข้าแข่งขันในโอลิมปิกฤดูร้อน 2000 , 2008 และ 2012 แต่ไม่ได้เหรียญรางวัล โดยในกีฬาโอลิมปิก พ.ศ. 2543 ได้อันดับดีที่สุดคือ 19 ส่วนโอลิมปิก พ.ศ. 2551 และ 2555 ได้อันดับที่ 20 และ 24 ตามลำดับ
== อ้างอิง ==
นักวินด์เซิร์ฟชาวไทย
บุคคลที่ยังมีชีวิตอยู่
บุคคลจากจังหวัดชลบุรี
ผู้เข้าแข่งขันโอลิมปิกฤดูร้อน 2000
ผู้เข้าแข่งขันโอลิมปิกฤดูร้อน 2008
ผู้เข้าแข่งขันโอลิมปิกฤดูร้อน 2012
นักกีฬาเรือใบหญิงชาวไทย
พระธรรมมงคลเจดีย์ (เฉลียว ฐิตปุญฺโญ)

พระธรรมมงคลเจดีย์  นามเดิม เฉลียว ปัญจมะวัต ฉายา ฐิตปุญฺโญ อดีตเจ้าอาวาสวัดอรุณราชวรารามราชวรมหาวิหาร
== ประวัติ ==
=== ชาตภูมิ ===
พระธรรมมงคลเจดีย์ นามเดิม เฉลียว ปัญจมะวัต เกิดเมื่อวันพุธที่ 1 เมษายน พ.ศ. 2468 เป็นชาวปทุมธานี นามเดิม เฉลียว  ฉายา ฐิตปุญฺโญ นามสกุล ปัญจมะวัต อายุ ๙๒ พรรษา ๗๒ วุฒิการศึกษา ป.๖, น.ธ.เอก, พธ.ด.(กิตติมศักดิ์) เกิดเมื่อวันพุธที่ ๑ เมษายน พ.ศ. ๒๔๖๘ ตรงกับวันขึ้น ๙ ค่ำ เดือน ๕ ปีฉลู ณ ตำบลกระแชง อำเภอสามโคก จังหวัดปทุมธานี บิดาชื่อ นายเหรียญ ปัญจมะวัต มารดาชื่อ นางลูกอิน ปัญจมะวัต
นามสกุล ปัญจมะวัต เป็นนามสกุลที่พระบาทสมเด็จพระมงกุฎเกล้าเจ้าอยู่หัว รัชกาลที่ ๖ พระราชทาน เมื่อวันที่ ๒๐ กุมภาพันธ์ พ.ศ. ๒๔๕๖ เป็นนามสกุลลำดับที่ ๑๐๓๒ เขียนว่า ปัญจมวัต เขียนเป็นภาษาอังกฤษว่า Panchamavat;Panchamawat แต่ในประกาศราชกิจจานุเบกษาเขียนว่า ปัญจมะวัต โดยมีนายร้อยโท(ยศขณะนั้น) ชุ่ม หรือ หลวงวรญาณวิจิตร อัยการศาลทหารมณฑลนครไชยศรี เป็นผู้ขอพระราชทาน
=== อุปสมบท ===
พระธรรมมงคลเจดีย์ อุปสมบทเป็นพระภิกษุเมื่อวันจันทร์ที่ 28 พฤษภาคม พ.ศ. 2488 ณ วัดบางนา จังหวัดปทุมธานี โดยพระครูบวรธรรมกิจ วัดโบสถ์ ตำบลบ้านกลาง อำเภอเมือง จังหวัดปทุมธานี เป็นพระอุปัชฌาย์ พระปลัดรื่น วัดโพธิ์เลื่อน ตำบลบ้านกลาง อำเภอเมือง จังหวัดปทุมธานี เป็นพระกรรมวาจาจารย์ พระเส็ง จนฺทรํสี วัดบางนา อำเภอสามโคก จังหวัดปทุมธานี เป็นพระอนุสาวนาจารย์ ถึง พ.ศ. 2490 ได้ย้ายมาจำพรรษาที่คณะ 4 วัดอรุณราชวราราม ครั้งเมื่อพระเทพมุนี  (วน ฐิติญาโณ) มาครองวัดอรุณราชวราราม จึงได้ย้ายมาอยู่คณะ 1
=== การศึกษา ===
พ.ศ. 2494 การศึกษาพระปริยัติสอบได้นักธรรมชั้นเอก ณ สำนักเรียนวัดอรุณราชวราราม
พ.ศ. 2542 ได้รับปริญญาพุทธศาสนมหาบัณฑิตกิตติมศักดิ์ สาขาวิชาพระพุทธศาสนา มหาวิทยาลัยมหาจุฬาลงกรณราชวิทยาลัย
=== การปกครอง ===
พ.ศ. 2495 เป็นเจ้าคณะ 1 วัดอรุณราชวราราม และเป็นพระกรรมวาจาจารย์
พ.ศ. 2511 เป็นผู้ช่วยเจ้าอาวาสวัดอรุณราชวราราม
พ.ศ. 2528 เป็นรองเจ้าอาวาสวัดอรุณราชวราราม
พ.ศ. 2539 ได้รับแต่งตั้งเป็นพระอุปัชฌาย์
พ.ศ. 2551 เป็นผู้รักษาการแทนเจ้าอาวาสวัดอรุณราชวราราม
พ.ศ. 2552 ได้รับพระบัญชาแต่งตั้งเป็นเจ้าอาวาสวัดอรุณราชวราราม

== สมณศักดิ์ ==
พ.ศ. 2492 เป็นฐานานุกรม ที่ พระครูใบฎีกา
พ.ศ. 2496 เป็นฐานานุกรม ที่ พระครูธรรมธร
พ.ศ. 2497 เป็นฐานานุกรม ที่ พระครูปลัดสุตวัฒน์  ฐานานุกรมใน พระราชาคณะชั้นธรรม พระธรรมไตรโลกาจารย์
พ.ศ. 2504 เป็นฐานานุกรม ที่ พระครูปลัดสุวัฒนศีลคุณ ฐานานุกรม ในพระราชาคณะเจ้าคณะรอง ชั้นหิรัญบัฏ
พ.ศ. 2506 เป็นฐานานุกรม ที่ พระครูปลัดสัมพิพัฒนธุตาจารย์  ฐานานุกรมใน สมเด็จพระราชาคณะ ชั้นสุพรรณบัฏ สมเด็จพระพุฒาจารย์ (วน ฐิติญาโณ)
5 ธันวาคม พ.ศ. 2507 เป็นพระราชาคณะชั้นสามัญ ที่ พระโสภณวราภรณ์
5 ธันวาคม พ.ศ. 2543 เป็นพระราชาคณะชั้นราช ที่ พระราชสุทธิโสภณ วิมลวรกิจจาทร มหาคณิสสร บวรสังฆาราม คามวาสี
5 ธันวาคม พ.ศ. 2552 เป็นพระราชาคณะชั้นเทพ ที่ พระเทพมงคลรังษี ปูชนียสถานประยุต วิสุทธิศาสนวราทร มหาคณิสสร บวรสังฆาราม คามวาสี
5 ธันวาคม พ.ศ. 2557 เป็นพระราชาคณะชั้นธรรม ที่ พระธรรมมงคลเจดีย์ ศรีไพศาลวิหารกิจ พิพิธธรรมาลังการ ศาสนภารธุราทร มหาคณิสสร บวรสังฆาราม คามวาสี
== อ้างอิง ==
มงคลเจดีย์
ภิกษุในสังกัดคณะสงฆ์มหานิกาย
เจ้าอาวาสวัดอรุณราชวรารามราชวรมหาวิหาร
ภิกษุจากจังหวัดปทุมธานี
ผู้ได้รับปริญญากิตติมศักดิ์จากมหาวิทยาลัยมหาจุฬาลงกรณราชวิทยาลัย
ข้าวเย็นเหนือ

ข้าวเย็นเหนือ  subsp. corbularia อยู่ในวงศ์ Smilaceae เป็นไม้เถาเนื้อแข็ง ลำต้นกลมหรือเหลี่ยมไว้ยึด มีหัวเป็นเหง้าอยู่ใต้ดินและมีรากจำนวนมาก หัวกลมยาวเป็นท่อน  เนื้อไม้แข็งสีแดงและขรุขระ เนื้อในเหง้าเป็นสีเหลืองอ่อน แก่เต็มที่จะเป็นสีแดงน้ำตาลอ่อน ในไทยพบทางภาคเหนือ ใช้เป็นยาแก้ตาแดง คุดทะราด แก้กามโรค
== อ้างอิง ==
=== บรรณานุกรม ===
ชยันต์ พิเชียรสุนทร ศุภชัย ติยวรนันท์ และ วิเชียร จีรวงศ์ (2555). คู่มือเภสัชกรรมแผนไทยเล่ม 6 เภสัชกรรม. กรุงเทพฯ: อัมรินทร์พริ้นติ้งแอนด์พับลิชชิ่ง. .
วงศ์ข้าวเย็นเหนือ
สมุนไพร
โกฐก้านพร้าว

โกฐก้านพร้าว  อยู่ในวงศ์ Plantaginaceae เป็นไม้ล้มลุกอายุหลายปี เหง้าอวบ เกาะเลื้อย ใบออกเป็นกระจุกใกล้เหง้า ก้านช่อดอกยาว ดอกย่อยสีฟ้าอ่อนจำนวนมาก มีขนหยาบแข็ง ผลแห้งแบบแคบซูล มีเมล็ดจำนวนมาก กระจายพันธุ์ในเขตเทือกเขาหิมาลัย ตั้งแต่ปากีสถาน จนกระทั่งรัฐอุตตรประเทศและแคชเมียร์ของอินเดีย จนถึงสิกขิมและเนปาล เหง้าของพืชชนิดนี้ตากแดดให้แห้ง ใช้ทำยา ลักษณะเป็นเหง้ายาว ทรงกระบอก เปลือกหนา ผิวมีรอยย่น สีน้ำตาลอมเทา ใช้แก้ไข้เรื้อรัง เสมหะเป็นพิษ ในอินเดียและศรีลังกาใช้เป็นยาขมเจริญอาหาร ใช้เป็นส่วนผสมในยาถ่ายหลายขนาน ในอินเดียบางแห่งใช้แก้พิษแมลงป่อง เป็นยาที่ใช้ในตำรับยาอายุรเวทของอินเดีย
พืชชนิดนี้มีปลูกอยู่ทั่วไป แต่มีความต้องการให้อนุรักษ์ไว้ในป่าตามธรรมชาติด้วย
== อ้างอิง ==
ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548.หน้า 100 – 101
วงศ์เทียนเกล็ดหอย
สมุนไพร
ยางโอน

ยางโอน   เป็นไม้ยืนต้นในสกุลยางโอน วงศ์ Annonaceae เปลือกหนาค่อนข้างเรียบ ใบรูปรี ดอกออกตามกิ่งเป็นกระจุก กลีบดอก 6 กลีบ สีเขียวยาวเป็นแถบ ผลกลุ่ม โดยผลย่อยเป็นรูปกลมรี เรียบเป็นมัน สุกแล้วเป็นสีเหลืองอมส้ม ออกดอกช่วงกุมภาพันธ์ – มีนาคม พบในป่าทางภาคเหนือ ภาคตะวันออกเฉียงเหนือ และภาคกลาง พบครั้งแรกในไทย โดยหมอคาร์เมื่อเดือนกุมภาพันธ์ พ.ศ. 2456 ที่ จังหวัดเชียงใหม่ เนื้อไม้ใช้ในการก่อสร้าง
== อ้างอิง ==
ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 195
ไม้ยืนต้น
ไม้ที่ใช้ในการก่อสร้าง
สกุลยางโอน
แอร์บัส เอ318

แอร์บัส เอ318 (Airbus A318) เป็นอากาศยานในกลุ่มของแอร์บัส เอ 320 ที่มีขนาดเล็กที่สุด โดยเป็นอากาศยานไอพ่นลำตัวแคบที่มีพิสัยการบินระยะสั้นถึงปานกลาง สามารถบรรทุกผู้โดยสารได้ถึง 132 ที่นั่ง และมีพิสัยการบินสูงสุดที่ . โดยมีจุดประสงค์หลักคือขนส่งผู้โดยสารในระยะใกล้ อย่างไรก็ตาม บริติชแอร์เวย์ยังใช้เครื่องบินรุ่นนี้ทำการบินระหว่างท่าอากาศยานนานาชาติจอห์น เอฟ. เคนเนดีกับท่าอากาศยานลอนดอนซิตี
แอร์บัส เอ 318 ใช้แบบเครื่องบิน (Type rating) ร่วมกันกับเครื่องในกลุ่มของแอร์บัส เอ 320 ซึ่งทำให้นักบินของเอ 320 สามารถทำการบินเครื่องรุ่นนี้ได้โดยไม่ต้องมีการฝึกอบรมเพิ่มเติม เครื่องบินรุ่นนี้เป็นเครื่องบินพาณิชย์ที่มีขนาดใหญ่ที่สุดที่ได้รับการรับรองโดย European Aviation Safety Agency ให้ทำการขึ้นและลงจอดแบบชันอันเนื่องมาจากพื้นที่จำกัด ทำให้สามารถขึ้นบินจากท่าอากาศยานลอนดอนซิตีได้
เริ่มทำการบินครั้งแรกในปีค.ศ. 2003 กับฟรอนเทียร์แอร์ไลน์ โดยเมื่อเทียบจำนวนการผลิตกับเครื่องบินในกลุ่มของแอร์บัส เอ 320 ได้มียอดขายเพียง 80 ลำเท่านั้น ซึ่งในขณะนี้ก็ได้ทำการส่งมอบครบถ้วนแล้ว
==อ้างอิง==
== แหล่งข้อมูลอื่น ==
Official Airbus website of the A320 aircraft family
นาจาเทพจอมอิทธิฤทธิ์

นาจาเทพจอมอิทธิฤทธิ์ เป็นละครซีรีส์ของประเทศฮ่องกง เป็นนวนิยายที่ดัดแปลงมาจาก ห้องสิน ซึ่งเป็นภาพยนตร์คลาสสิก เขียนโดย เสี่ยวจงหลิน และ หลู ซีซิง ออกอากาศทางช่อง TVB ในประเทศฮ่องกง สำหรับประเทศไทย ออกอากาศทางช่อง 3
== เรื่องราว ==
นาจาเทพจอมอิทธิฤทธิ์ เป็นเรื่องราวของ นาจาที่เป็นเพราะชาติที่แล้วถูก หลี่จิ้ง ขุนนางราชวงศ์ซาง ใช้ธนูยิงนาจาจนถึงเสียชีวิต มาในชาตินี้จึงเกิดเป็นมนุษย์และเป็นลูกชายคนที่สามของหลี่จิ้ง เรื่องราวในอดีตมาในชาตินี้ก็ยังคงชัดเจนไม่มีวันเลือนลาง นาจาและหลี่จิ้งพ่อลูกจึงเป็นไม้เบื่อไม้เมากันมาโดยตลอด หลี่จิ้งเกลียดชังและอคติต่อนาจาเป็นอันมาก ดังนั้น จึงหาข้ออ้างที่จะขับไล่ นาจา ไปให้พ้นตัวโดยไม่ได้สนใจกับชีวิตความเป็นอยู่ของนาจาแต่อย่างใด
นาจาถูกคนชุบเลี้ยงจนเติบใหญ่ นาจาอายุได้สิบขวบก็สำเร็จวิชาอาคมชั้นสูง ต่อมานาจาได้พบกับพ่อแม่บังเกิดเกล้าอีกครั้ง สามครั้งด้วยกันที่นาจาไม่ยอมรับผู้เป็นพ่อแม่ ไม่เพียงเท่านั้นนาจายังถลกหนังของตนคืนให้กับพ่อแม่บังเกิดเกล้าอีกด้วย ถึงแม้ว่านาจาจะฟื้นคืนชีพได้ก็ตาม แต่ว่านาจาต้องอาศัยอยู่ในรูปปั้นที่เหมือนจริงซึ่งทำจากดอกบัว ในเวลาเดียวกัน โจ้วอ๋อง ไม่สนใจบริหารกิจการบ้านเมือง มัวเมาลุ่มหลงอยู่กับ นางซูตั้นจี จนบ้านเมืองระส่ำระสาย นาจาถูกแม่และเพื่อนรักขอร้องให้ช่วยเหลือชาวบ้าน นาจาตัดสินใจยืนหยัดที่จะโค่นล้มโจ้วอ๋อง
== นักแสดง ==
เฉิน ฮ่าวหมิน รับบทเป็น หลี่ นาจา
เฉียน เจียเล่อ รับบทเป็น หยางจิ้น (เทพสามตา)
เวิน ปี้เสีย รับบทเป็น พระนางซูต๋าจี่
ยฺเหวียน หฺวา รับบทเป็น หลี่จิ้ง (บิดาของนาจา, เทพถือเจดีย์)
เย่ เสวียน รับบทเป็น หยาง เหลียนฮวา
หลัว หลาน รับบทเป็น เหยา เทียนเซียง (มารดาของหลี่จิ้ง, ย่าของนาจา)
ย่วน ฉงตาน รับบทเป็น อิน สือเหนียง (มารดาของนาจา, ภรรยาหลวงของหลี่จิ้ง)
ทัง อิ๋งอิ๋ง รับบทเป็น หลิ่ว ผีผา (ภรรยารองของหลี่จิ้ง, ปีศาจผีผา)
หลิน ชี่ซิน รับบทเป็น หลี่ หนีฉาง (น้องสาวของหลี่จิ้ง
เติ้ง จ้าวจุน รับบทเป็น หลี่ จินจา
อ๋าว เจียนเหนียน รับบทเป็น หลี่ มู่จา
เจิ้ง จื่อเฉิง รับทเป็น โจ้วอ๋อง
หยวน ไฉ่หยุน รับบทเป็น นางซู หนิงเซียว (น้องสาวพระนางซูต๋าจี่
== แหล่งข้อมูลอื่น ==
เรื่องย่อนาจาเทพจอมอิทธิฤทธิ์ (ภาษาจีน) 
รายการโทรทัศน์ช่อง 3
ละครโทรทัศน์จีน
สนามกีฬาพระราชวังสนามจันทร์

สนามกีฬาพระราชวังสนามจันทร์ (Sanam Chan Palace Sports Stadium ) เป็นสนามกีฬาในจังหวัดนครปฐม ซึ่งจะอยู่ในพระราชวังสนามจันทร์ ถูกใช้ในการแข่งขันฟุตบอล และเป็นสนามของ นครปฐม ยูไนเต็ด สนามนี้สามารถบรรจุคนได้ถึง 6,000 คน
สนามกีฬาในจังหวัดนครปฐม
สมเด็จพระพุฒาจารย์ (วน ฐิติญาโณ)

สมเด็จพระพุฒาจารย์ นามเดิม วน ฉายา ฐิติญาโณ เป็นสมเด็จพระราชาคณะฝ่ายมหานิกาย ได้ดำรงตำแหน่งสำคัญ เช่น เจ้าอาวาสวัดอรุณราชวรารามราชวรมหาวิหาร เจ้าคณะใหญ่หนใต้ กรรมการมหาเถรสมาคม และอดีตผู้ปฏิบัติหน้าที่สมเด็จพระสังฆราช
== ประวัติ ==
=== ชาติกำเนิด ===
สมเด็จพระพุฒาจารย์ มีนามเดิมว่าวน เกิดเมื่อวันพุธที่ 25 เมษายน พ.ศ. 2437 เป็นบุตรพระวิชิตชาญณรงค์ (เทศ วิชิตะกุล) เจ้าเมืองปราณบุรี กับนางวิชิตชาญณรงค์ (ทองอยู่ วิชิตะกุล) ภูมิลำเนาอยู่ตำบลบ้านนารายณ์ อำเภอเมืองเพชรบุรี มีพี่น้องร่วมบิดามารดา 8 คน
=== การศึกษา ===
เมื่ออายุได้ 7 ปี ติดตามบิดาไปอยู่อำเภอปราณบุรี ได้เรียนภาษาไทยกับ พระครูสุทธาจารคุณ (อ่ำ) วัดนาห้วย ในปีพ.ศ. 2446 บิดาได้ฝากเป็นศิษย์ของพระอาจารย์แก้ว ที่วัดสระเกศราชวรมหาวิหาร ได้เรียนภาษาบาลีกับพระมหาถนอม อคฺคปญฺโญ ต่อมาได้ฝากตัวเป็นศิษย์ของพระครูฌาณภิรัต (โป๊ะ) วัดพระเชตุพนวิมลมังคลารามราชวรมหาวิหาร เรียนภาษาไทยและภาษาบาลีที่โรงเรียนกล่อมพิทยากร พออายุได้ 15 ปี จึงได้บรรพชาโดยมีพระอาจารย์หมก วัดพระเชตุพนฯ เป็นพระอุปัชฌาย์ พ.ศ. 2456 สอบได้เปรียญธรรม 3 ประโยค ถึงปีพ.ศ. 2457 ได้กลับไปอุปสมบท ณ วัดนาห้วย เมืองปราณบุรี โดยมีพระอาจารย์เดิม เป็นพระอุปัชฌาย์ สมเด็จพระวันรัต (เผื่อน ติสฺสทตฺโต) ขณะยังดำรงสมณศักดิ์ที่พระศากยบุตติยวงศ์ เป็นพระกรรมวาจาจารย์ เมื่อบวชแล้วกลับมาอยู่วัดพระเชตุพนฯ ตามเดิม ได้เป็นครูสอนพระปริยัติธรรมของสำนัก ต่อมาสอบได้เป็นเปรียญธรรม 6 ประโยค และสอบนักธรรมชั้นเอกได้เป็นรุ่นแรก

== สมณศักดิ์ ==
พ.ศ. 2464 เป็นพระราชาคณะชั้นสามัญที่ พระวิเชียรธรรมคุณาธาร
พ.ศ. 2482 เป็นพระราชาคณะชั้นราชในราชทินนามเดิม
8 มิถุนายน พ.ศ. 2490 เป็นพระราชาคณะชั้นเทพที่ พระเทพมุนี ศรีวิสุทธศีลาจารย์ ญาณนายก ตรีปิฎกธรา มหาคณฤศร บวรสังฆาราม คามวาสี
4 ธันวาคม พ.ศ. 2492 เป็นพระราชาคณะชั้นธรรมที่ พระธรรมไตรโลกาจารย์ ปรีชาญาณดิลก ตรีปิฎก คุณาลงกรณ์ ยติคณิสสร บวรสังฆาราม คามวาสี
5 ธันวาคม พ.ศ. 2504 เป็นรองสมเด็จพระราชาคณะที่ พระธรรมปัญญาบดี ศรีวิสุทธิคุณ สุนทรนายก ตรีปิฎกคุณาลังการวิภูสิต มหาคณิสสร บวรสังฆาราม คามวาสี
4 พฤษภาคม พ.ศ. 2506 เป็นสมเด็จพระราชาคณะที่ สมเด็จพระพุฒาจารย์ สมถวิปัสสนายานปรีชา อรัญญิกมหาปริณายก ตรีปิฎกโกศล วิมลคัมภีรญาณสุนทร บวรสังฆาราม คามวาสี อรัณยวาสี
== ตำแหน่ง ==
พ.ศ. 2483 ได้รับแต่งตั้งให้เป็นผู้รักษาการเจ้าคณะมณฑลปราจีนบุรี
พ.ศ. 2490 โปรดให้มาดำรงตำแหน่งเจ้าอาวาสวัดอรุณราชวราราม
9 พฤษภาคม พ.ศ. 2508 เป็นผู้ปฏิบัติหน้าที่สมเด็จพระสังฆราชแทนสมเด็จพระอริยวงศาคตญาณ (อยู่ ญาโณทโย) ซึ่งประชวรมากจนไม่อาจปฏิบัติหน้าที่ได้
15 พฤษภาคม พ.ศ. 2508 เป็นผู้ปฏิบัติหน้าที่สมเด็จพระสังฆราชแทนสมเด็จพระอริยวงศาคตญาณ (อยู่ ญาโณทโย) ซึ่งสิ้นพระชนม์

== มรณภาพ ==
สมเด็จพระพุฒาจารย์ (วน ฐิติญาโณ) ได้มรณภาพด้วยโรคอัมพาต เส้นโลหิตในสมองอุดตัน เมื่อวันที่ 19 ตุลาคม พ.ศ. 2520 สิริอายุได้  ได้รับพระราชทานเพลิงศพ ณ เมรุหน้าพลับพลาอิศริยาภรณ์ วัดเทพศิรินทราวาส เมื่อวันที่ 3 กรกฎาคม พ.ศ. 2521
== อ้างอิง ==
เชิงอรรถ
บรรณานุกรม
วน
ภิกษุในสังกัดคณะสงฆ์มหานิกาย
ผู้ปฏิบัติหน้าที่สมเด็จพระสังฆราช
กรรมการมหาเถรสมาคม
เจ้าคณะใหญ่หนใต้
เจ้าอาวาสวัดอรุณราชวรารามราชวรมหาวิหาร
เปรียญธรรม 6 ประโยค
บุคคลจากอำเภอเมืองเพชรบุรี
บุคคลจากอำเภอปราณบุรี
เสียชีวิตจากโรคหลอดเลือดสมอง
ภิกษุจากจังหวัดเพชรบุรี
เจสซี เจมส์ เด็กเคอร์

เจสสิกา โรส "เจสซี" เจมส์ เด็กเคอร์ (Jessica Rose "Jessie" James Decker เกิด 12 เมษายน ค.ศ. 1988) เป็นนักร้องนักแต่งเพลงแนวคันทรีป็อปชาวอเมริกัน และบุคคลมีชื่อเสียงทางโทรทัศน์ ขณะอายุ 15 ปี เธอออดิชันในค่ายเพลงคันทรีมากมายที่แนชวิลล์ รัฐเทนเนสซี แต่ถูกปฏิเสธ เธอเริ่มทำงานฝึกทักษะกับคาร์ลา วอลเลซ สังกัดบิกเยลโลว์ด็อกมิวสิก เพลงของเธอเพลงหนึ่งเป็นที่สนใจของสังกัดเมอร์คิวรีเรเคิดส์ และเสนอให้เธอเซ็นสัญญา ใน ค.ศ. 2009 เธอออกอัลบั้มเปิดตัวชื่อ เจสซี เจมส์ เธอแสดงในรายการเรียลลิตีโชว์ อีริกแอนด์เจสซี: เกมออน  กับสามีของเธอ อีริก เด็กเคอร์ ในวันที่ 18 เมษายน ค.ศ. 2014 เจมส์ออกจำหน่ายอีพีผ่านทางไอทูนส์ สังกัด 19 เรคอร์ดิงส์ ชื่ออีพี คัมมินโฮม
== อ้างอิง ==
นักร้องป็อปอเมริกัน
นักร้องคันทรีหญิงอเมริกัน
นักร้องหญิงชาวอเมริกัน
รอล์ฟ ซีเวิร์ต

รอล์ฟ แมกซิมิเลียน ซีเวิร์ต (Rolf Maximilian Sievert; 6 พฤษภาคม ค.ศ. 1896 – 3 ตุลาคม ค.ศ. 1966) เป็นนักฟิสิกส์การแพทย์ชาวสวีเดน เกิดที่กรุงสต็อกโฮล์ม ประเทศสวีเดน ปี ค.ศ. 1932 เขาเป็นรองศาสตราจารย์ที่มหาวิทยาลัยสต็อกโฮล์ม ห้าปีต่อมา ซีเวิร์ตได้รับตำแหน่งหัวหน้าฝ่ายรังสีวิทยาของสถาบันแคโรลินสกา และเป็นหนึ่งในคณะกรรมการวิทยาศาสตร์เพื่อศึกษาผลกระทบของรังสีปรมาณูขององค์การสหประชาชาติ (UNSCEAR) ซีเวิร์ตมีผลงานด้านรังสีวิทยามากมาย และเป็นผู้คิดค้นห้องซีเวิร์ต เพื่อใช้ในวัดปริมาณรังสี
ในปี ค.ศ. 1979 ที่ประชุมใหญ่ว่าด้วยการชั่งตวงวัดได้ประกาศให้ชื่อของซีเวิร์ต (ตัวย่อ Sv) เป็นหน่วยอนุพันธ์เอสไอของปริมาณรังสีสมมูล
== อ้างอิง ==
== แหล่งข้อมูลอื่น ==
Rolf Maximilian Sievert (1896–1966) - Springer
นักฟิสิกส์ชาวสวีเดน
บุคคลจากมหาวิทยาลัยสต็อกโฮล์ม
อิทธิพล ยอดพรหม

อิทธิพล ยอดพรหม เป็นนักฟุตบอลชาวไทย
== เกียรตินิยม ==
=== นานาชาติ ===
Thailand U-19
ฟุตบอลทีมชาติไทยรุ่นอายุไม่เกิน 20 ปี (1) ; 2554
== อ้างอิง ==
บุคคลที่เกิดในปี พ.ศ. 2537
บุคคลที่ยังมีชีวิตอยู่
นักกีฬาจากกรุงเทพมหานคร
ผู้เล่นสโมสรฟุตบอลจัมปาศรี ยูไนเต็ด
โคฟูกูจิ

โคฟูกูจิ  เป็นวัดพุทธในเมืองนาระ จังหวัดนาระ ของประเทศญี่ปุ่น และยังเป็นหนึ่งในเจ็ดวัดใหญ่แห่งนันโตะ วัดแห่งนี้เป็นสาขาใหญ่ของสำนักฮซซูและเป็นหนึ่งสถานที่ในอนุสรณ์สถานทางประวัติศาสตร์นาระโบราณ มรดกโลกโดยยูเนสโก

== ประวัติ ==
โคฟูกูจิถูกสร้างขึ้นครั้งแรกที่บริเวณยามาชินะในเกียวโต โดย ท่านหญิงคางามิ ภริยาของฟูจิวาระ โนะ คามาตามิ ในปี ค.ศ. 669 เพื่อขอพรให้สามีของนางหายจากอาการป่วย ต่อมาในปี 672 วัดแห่งนี้ก็ถูกย้ายไปไว้ที่นครฟูจิวาระเกียว นครหลวงแห่งใหม่ของญี่ปุ่นซึ่งสร้างตามแบบผังเมืองของนครฉางอานในจีน จนกระทั่งในปี 710 วัดก็ถูกรื้ออีกครั้งและนำมาสร้างขึ้นที่ตำแหน่งในปัจจุบัน ซึ่งตั้งอยู่ทางตะวันออกของนครเฮอังเกียว นครหลวงที่สร้างขึ้นใหม่
== แผนผัง ==
{| width="415px" align="left" cellpadding="0" cellspacing="0"
! style="text-align:center"|
|-
| align=center|
โทกนโด
เจดีย์สามชั้น
เจดีย์ห้าชั้น
โฮะกุเอ็งโด
นันเอ็นโด
โอยูยะ
โคโด
ชูกนโด
ไซกนโด
ประตูชู 
ประตูนันได
โชโร
เคียวโซ
ไคโร
เขตสงฆ์
|}
แหล่งมรดกโลกทางวัฒนธรรม
แหล่งมรดกโลกในประเทศญี่ปุ่น
วัดในนาระ
พรรคเงินเดือนประชาชน

พรรคเงินเดือนประชาชน (อักษรย่อ:งดช. People Wage Party) พรรคการเมืองขนาดเล็กที่ก่อตั้งขึ้นตาม รัฐธรรมนูญแห่งราชอาณาจักรไทย พุทธศักราช 2550
== ประวัติ ==
พรรคเงินเดือนประชาชนได้ยื่นจดทะเบียนก่อตั้งพรรคต่อประธาน คณะกรรมการการเลือกตั้ง ในฐานะนายทะเบียนพรรคการเมืองเมื่อวันที่ 16 มกราคม 2552 เป็นลำดับที่ 1/2552 โดยมีนาย อิ่นแก้ว กานต์แก้ว เป็นหัวหน้าพรรคและนาย บุญถิ่น กานต์แก้ว เป็นเลขาธิการพรรค  ซึ่งทั้งคู่เป็นญาติของพันตำรวจโท กานต์ เทียนแก้ว อดีตหัวหน้าพรรคและผู้ก่อตั้ง พรรคพลังประชาชน
พรรคเงินเดือนประชาชนได้ถูกยุบตามคำสั่งนายทะเบียนพรรคการเมือง ฉบับที่ 4/2553 ลงวันที่ 25 กุมภาพันธ์ พ.ศ. 2553 
== ฟื้นฟูพรรค ==
ในวันที่ 25 ธันวาคม 2556 พันตำรวจเอก กานต์ เทียนแก้ว อดีตหัวหน้า พรรคพลังประชาชน ซึ่งเพิ่งพ้นโทษจากการถูกตัดสิทธิ์ทางการเมือง 5 ปี ได้ยื่นจดทะเบียนก่อตั้งพรรคเงินเดือนประชาชนขึ้นมาอีกครั้งหนึ่งต่อประธาน คณะกรรมการการเลือกตั้ง ในฐานะนายทะเบียนพรรคการเมืองเป็นลำดับที่ 26/2556 โดยมีพันตำรวจโท กานต์ เป็นหัวหน้าพรรคและมี ดร. สมยศ แสงสุวรรณ เป็นเลขาธิการพรรค  มีสำนักงานตั้งอยู่ที่ 269/2 ซอย 4 ถนนบ้านดงพัฒนา ตำบลป่าแฮ้ว อำเภอเมืองลำปาง จังหวัดลำปาง 52100
ต่อมาในวันที่ 18 มิถุนายน พ.ศ. 2557 พันตำรวจเอกกานต์พร้อมกับคณะกรรมการบริหารพรรคอีก 5 คนได้ขอลาออกจากตำแหน่ง 
== การเลือกตั้ง 2 กุมภาพันธ์ 2557 ==
== อ้างอิง ==
พรรคการเมืองไทยในอดีต
ง
ง
ง
รายชื่อหน่วยทางวิทยาศาสตร์ที่ตั้งตามชื่อบุคคล

บทความนี้เกี่ยวกับหน่วยทางวิทยาศาสตร์ที่ตั้งชื่อตามบุคคล โดยในภาษาอังกฤษ ชื่อหน่วยเขียนด้วยตัวพิมพ์เล็กทั้งหมด และตัวย่อเขียนด้วยตัวพิมพ์ใหญ่
== หน่วยฐานเอสไอ ==
== หน่วยอนุพันธ์เอสไอ ==
== มาตราซีจีเอส ==
=== ไม่ใช้แล้ว ===
== อื่น ๆ ==
=== หน่วยวัดธรรมชาติ ===
หน่วยพลังค์ - มักซ์ พลังค์
หน่วยสโตนีย์ - จอร์จ จอห์นสโตน สโตนีย์
=== ไม่ใช้แล้ว ===
ระบบหน่วย
หน่วยวัด